

ÅRSPLAN FOR Storhaug-barnehagene

2022-2023

Vi bygger fellesskap

Revidert 27.06.22.

INNHOLD

[Stavangerbarnehagen 2](#_Toc105061889)

[Presentasjon av barnehagene i virksomheten 4](#_Toc105061890)

[Barnehagens verdigrunnlag i praksis 5](#_Toc105061891)

[Hvordan arbeider barnehagen for å ivareta barns behov for omsorg?](#_Toc105061892)........................................6

[Hvordan arbeider barnehagen for å ivareta barns behov for lek?](#_Toc105061893)................................................8

[Hvordan arbeider barnehagen for å fremme danning? 9](#_Toc105061894)

[Hvordan arbeider barnehagen for å fremme læring? 10](#_Toc105061895)

[Hvordan arbeider barnehagen for å fremme vennskap og felleskap? 11](#_Toc105061896)

[Hvordan arbeider barnehagen for å fremme kommunikasjon og språk? 12](#_Toc105061897)

[Hvordan arbeider barnehagen for å ivareta barns rett til medvirkning? 12](#_Toc105061898)

[Hvordan arbeider barnehagen for å fremme et godt samarbeid mellom hjem og barnehage? 13](#_Toc105061899)

[Hvordan arbeider barnehagen med overganger? 14](#_Toc105061900)

[Hvordan arbeider barnehagen med planlegging, vurdering og dokumentasjon 15](#_Toc105061901)

[Hvordan tilrettelegger barnehagen for barn som trenger ekstra støtte? 17](#_Toc105061902)

[Barnehagens arbeidsmåter 18](#_Toc105061903)

# Stavangerbarnehagen

I stavangerbarnehagen bygger vi felleskap for barn, men også sammen med barn, personalet, foreldre og hele laget rundt barnet. Begrepet felleskap inneholder flere tilleggsfortellinger som mangfold, inkludering og samarbeid. Stavangerbarnehagen har derfor *Vi bygger felleskap* som visjon og vil bruke den som et bilde på fremtiden vi ønsker å skape.

Når vi bygger felleskap skal barndommens egenverdi anerkjennes, og barnehagen skal ha en helhetlig tilnærming til barns utvikling. Å møte barnets behov for omsorg, trygghet, tilhørighet og anerkjennelse og sikre at barna får ta del i og medvirke i felleskapet, er viktige verdier som skal prege Stavangerbarnehagens praksis.


Utfra kommuneplanens satsninger og barnehagens formål har stavangerbarnehagen fire prinsipper som skal ligge til grunn for barnehagenes praksis:

* Trygge og gode relasjoner.
* Mangfold og gjensidig respekt.
* Barns rett til medvirkning
* Lærende felleskap.

I tillegg til de overordnede prinsippene har strategien tre satsningsområder. Satsningsområdene retter oppmerksomheten mot barnehagens formål og utviklingsområder og er felles og samlende for stavangerbarnehagen:

* Lek, nysgjerrighet og glede.
* Inkluderende felleskap.
* Bærekraftig utvikling i barnehagen.

Barnehagens ledelse har ansvar for å sammen med personalet gjøre strategiens prinsipper og satsningsområder førende i utvikling av egne årsplaner og daglige praksis.



**Regional ordning for kompetanseutvikling**

Regional ordning for kompetanseutvikling skal bidra til at alle aktører i barnehagesektoren driver målrettet kompetansebygging i felleskap.

Barnehagene skal utvikle sin pedagogiske praksis gjennom barnehagebasert kompetanseutvikling. Med dette menes at ledelse og alle ansatte deltar i en utviklingsprosess på egen arbeidsplass for å utvikle sine holdninger, ferdigheter og sin kompetanse for arbeidet i barnehagen. Utviklingen skal bygge på forskningsbasert kunnskap. Universitetet i Stavanger deltar aktivt sammen med barnehagene slik at praksis og forskning påvirker hverandre i et likeverdig partnerskap og sammen utvikler ny forståelse og ny kunnskap.

Formålet med ordningen er å realisere rammeplanens intensjoner og krav slik at alle barn får et likeverdig barnehagetilbud av høy kvalitet.

Satsningsområdene er

* Pedagogisk virksomhet
* Inkluderende miljø for omsorg, lek, læring og danning.

**I denne årsplanen er kapitlene i hovedsak bygd opp slik:**

* Først en vurdering av praksis inneværende barnehageår.
* Så en beskrivelse av hvordan barnehagen i lys av rammeplanens intensjoner og egne vurderinger vil arbeide for å omsette rammeplanens intensjoner til praksis kommende barnehageår.

Presentasjon av Storhaug-barnehagene

Storhaugbarnehagene er virksomhetsnavnet på barnehagene Nymansveien, Ramsvigskogen, St. Svithun, Steinhagen, Varden og Vassøy.

Det er totalt 291 barn og ca. 100 ansatte i Storhaugbarnehagene.

Storhaugbarnehagene er praksisbarnehage for barnehagelærerstudenter fra Universitetet i Stavanger. Vi er også lærebedrift for Opplæringskontoret i Stavanger kommune og tar imot lærlinger som ønsker å ta fagbrev. Det er avdeling Varden som tar imot barnehagelærersstudenter og Varden og Steinhagen som tar imot lærlinger i barne- og ungdomsarbeiderfaget.

I avdeling Ramsvikskogen er det en egen naturavdeling og i Steinhagen har vi en tilrettelagt avdeling for barn med spesielle behov.

**Nymansveien:**

Nymansveien barnehage består av tre avdelinger.

Rød: 3 – 6 årsavdeling.

Blå: 3 – 6 årsavdeling.

Gul: 0 – 3 årsavdeling.

**Ramsvigskogen:**

Barnehagen består av tre avdelinger.

Natur: 3-6 årsavdeling.

Regnbuen: 3-6 årsavdeling.

Svalene: 0-3 årsavdeling.

**St. Svithun barnehage:**

Barnehagen består av tre avdelinger:

Rips: 0 – 3 årsavdeling.

Lønn: 2-5 årsavdeling.

Kastanje: 3-6 årsavdeling.

**Steinhagen barnehage**

Barnehagen består av fem avdelinger.

Småstein: 0 – 3 års av deling.

Singel: 0 – 3 års avdeling.

Flinter: 3 – 6 års avdeling.

Granitter: 3 – 6 års avdeling.

Glimmer: Tilrettelagt avdeling.

**Varden:**

Varden barnehage består av fire avdelinger.

Bikuben: 0 -3 årsavdeling.

Maurtua: 0 -3 årsavdeling.

Revehiet: 3 - 6 årsavdeling.

Bjørnehiet: 3 - 6 årsavdeling.

**Vassøy:**

Barnehagen har to avdelinger.

Krabben: 0 – 3 årsavdeling.

Hummeren: 3-6 årsavdeling.

# Barnehagens verdigrunnlag i praksis

Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid. Barndommen har egenverdi, og barnehagen skal ha en helhetlig tilnærming til barnas utvikling. Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling. Lek, omsorg, læring og danning skal ses i sammenheng. Å møte individets behov for omsorg, trygghet, tilhørighet og anerkjennelse og sikre at barna får ta del i og medvirke i fellesskapet, er viktige verdier som skal gjenspeiles i barnehagen. Barnehagen skal fremme demokrati, mangfold og gjensidig respekt, likestilling, bærekraftig utvikling, livsmestring og helse. (rammeplanen kap. 1, side 7)

Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.(barnehageloven, § 1 formål og innhold)

Alle som kommer inn portene til Storhaug-barnehagene skal oppleve et miljø preget av respekt for enkeltindividet.

Storhaug-barnehagene skal være en inkluderende barnehage, og en møteplass for forskjellige kulturelle ytringer der barn, foreldre og personal behandles med respekt. Vi skal legge til rette for at barna er opptatt av fellesskap med alle. På den måten kan vi bidra til barns forståelse for deltakelse og demokrati, både her og nå, og i framtiden.

Barn i Storhaug-barnehagene skal få utfolde skaperglede, undring og utforskertrang. De skal lære å ta vare på seg selv, hverandre og naturen. I våre barnehager skal barnet være del av et læringsmiljø som bygger opp om respekt for menneskeverd og retten til å være forskjellige. Barna i Storhaug-barnehagene skal oppleve en hverdag hvor ulike språklige, kulturelle og religiøse uttrykk i hverdagslivet synliggjøres, på en slik måte at alle barns identitet blir bekreftet.

I Storhaug-barnehagene er vi rause, åpne for forskjeller, nysgjerrige på alle som stikker hodet inn, og vi våger å lære noe nytt. Dette er interkulturell kompetanse i praksis.

I Storhaug-barnehagene møter vi barn med tillit og respekt, og vi anerkjenner barndommens egenverdi. Storhaug-barnehagene skal bidra til trivsel og glede i lek og læring, og være et utfordrende og trygt sted for fellesskap og vennskap. Vi skal fremme demokrati og likestilling og motarbeide alle former for diskriminering.

Som ansatt i Storhaug-barnehagene er du del av et lag med relasjonsbyggere.

Vi har alle et ansvar for å bygge trygge og gode relasjoner til barna, mellom barna og til og mellom voksne.

Vi arbeider for at alle barn skal få støtte til å utvikle en god selvfølelse. Barna skal bli robuste og selvstendige, få en god venn og beholde en venn. Vi skal anerkjenne følelser og støtte barna i utfordringer, slik at de utvikler en god fysisk og psykisk helse. I vårt arbeid skal det legges stor vekt på barndommens egenverdi. En god barndom er viktig her og nå, og en god barndom har stor betydning for hvem du blir som voksen. I barnehagen kan vi lage trygge rammer hvor barnet blir verdsatt, tatt vare på, anerkjent og utfordret. Storhaug-barnehagenes ansatte skal være større, sterkere, klokere og gode. Det må være en balanse mellom frihet og krav. Barnet kan prøve ut og teste alle livets utfordringer, og ha mulighet til allsidig utvikling på sitt nivå.

Leken er sentral for barnets utfoldelse, og samspill i lek er viktig for en allsidig utvikling. Leken skal ha en sentral plass i barnets liv. Storhaug-barnehagene har tradisjon for en helhetlig tilnærming til omsorg, danning, lek og læring.

# Hvordan arbeider barnehagen for å ivareta barns behov for omsorg?

Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger. (rammeplanen kap.3, s.19)

Barn har rett til omsorg og skal møtes med omsorg.

I våre barnehager skal dagene preges av **her er godt å være**. Barna skal kjenne at de blir tatt på alvor og voksne skal være lydhøre overfor barnets undring og nysgjerrighet. Å gi barn mulighet til å gi hverandre, og ta imot omsorg, er grunnlaget for utvikling av sosial kompetanse. Dette er et viktig bidrag i et livslangt læringsperspektiv.

Omsorg handler om hvordan vi er og har det sammen, både barn og voksne.

Vennskapsrelasjoner kjennetegnes av åpen dialog preget av gjensidig tillit og trygghet om å ville hverandre vel.

**Latter smitter.**

Godt humør gir god kjemi og grunnlag for godt samspill. Storhaug-barnehagene skal være et slikt sted der humor preger hverdagen.

Når en 2-åring gråter og en jevnaldrende gir sin smokk for å trøste, er handlingen unik fordi den oser av omtanke og empati.

Personalet i Storhaug-barnehagene skal bekrefte slike handlinger og gi anerkjennelse for barnets gode omsorgsevne.

Det vil styrke barnets forutsetninger for å utvikle tillit til seg selv og andre. Barnehagehverdagen er full av situasjoner der barn viser omsorgsfulle handlinger. I Storhaug-barnehagene ser vi verdien av disse og støtter opp om alle de positive samhandlinger som utspiller seg.

**Plan for kommende år:**

Trygghetsirkelen synliggjør to grunnleggende behov hos barnet:

• behovet for tilknytning – trygghet

• behovet for utforskning

For å ivareta disse behovene, må vi voksne være en sikker havn som tar imot barnet når det har behov for trøst, kontakt og omsorg og en trygg base som støtter barnet i utforskning av omverdenen. Barnet har dermed behov for å være avhengig for å være selvstendig.

Det vi gir av omsorg, trøst, ømhet, glede og latter kommer ut igjen som psykisk helse og mestring hos barna.

God omsorg styrker barns forutsetninger for å utvikle tillit til seg selv og andre.

I Storhaug-barnehagene vil vi være trygge, tilstedeværende voksne, som er i stand til å se barnets behov for omsorg.

Vi er i posisjon til å skape gode relasjoner mellom voksne og barn, barna imellom og mellom voksne. Disse relasjonene skal være preget av omsorg, nærhet, lydhørhet, innlevelse, evne og vilje til samspill.

Vi vil stadig videreutvikle arbeidet vårt med å støtte barnet fra selvregulering til samregulering ved å:

• Være en trygg havn som anerkjenner barnets følelser, setter ord på følelser og veileder


barnet gjennom samregulering til selvregulering.

• Hvert barn uansett alder har en kontaktperson.

• Vi legger til rette for at alle barn får en venn og beholder en venn.

• Vi er autorative voksne som er: Større – Sterkere – Klokere – Gode.

Trygghetssirkelen:



# Hvordan arbeider barnehagen for å ivareta barns behov for lek?

Leken skal ha en sentral plass i barnehagen, og lekens egenverdi skal anerkjennes. Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling. Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning og engasjement gjennom lek – alene og sammen med andre. (rammeplanen kap.3, s.20)

I Storhaug-barnehagene skal lek ha gode betingelser og respekteres som barnas viktigste aktivitet.

Gjennom leken utforskes gjenstander, og gode og vonde erfaringer bearbeides.

De eldste barna er her viktige rollemodeller for de yngre.

I Storhaug-barnehagene vektlegger vi at alle skal få mulighet til å utvikle vennskap og samhold på kryss av kjønn, alder og kulturell bakgrunn.

I leken utvikler barn sosial kompetanse som i rollelek hvor barna må kunne skifte perspektiv, være spontane, gi seg over til øyeblikket, og forholde seg til andres handlingsforløp.

Husk at dersom du som voksen blir invitert inn i barnas lek er du heldig, selv om du ofte får rollen som kafégjest eller bestefar. Voksenrollen i lek er et omdiskutert tema, i Storhaug-barnehagene streber vi etter å etterleve Olafssons ord om at:

«En profesjonell voksen deltar iblant, griper inn iblant. Iblant bare støtter den voksne opp om leken eller skaffer rekvisitter. Iblant skal hun knapt ses og absolutt ikke forstyrre*.*» (Olafsson 1993)

**Plan for kommende år*:***

Leken har en egenverdi og er en grunnleggende liv- og læringsform som alle barn kan uttrykke seg gjennom. Lek kjennetegnes bl.a. ved fantasi, spenning, kreativitet og engasjement. Barn lærer og utvikler en sammensatt kompetanse gjennom leken. Leken har også stor betydning for barnets utvikling og sosialisering.

Alle barn kan leke.

Barn utvikler språklige og sosiale ferdigheter gjennom lek. Leken gir også rom for bearbeiding av følelser og inntrykk. Leken er lystbetont og skaper glede og fryd.

Leken er en frivillig aktivitet som barn velger å delta i, og er et område hvor barn har høy kompetanse.

I Storhaug-barnehagene skal vi støtte barnet i å utforske verden gjennom lek.

Vi skal tilrettelegge for et godt lekemiljø for alle barn, både ute og inne. Vi skal tilrettelegge for gode leke-situasjoner som er varierte, utfordrende og spennende. Vi skal være til stede i leken og delta i leken som aktør for å utvikle barns lekekompetanse og videreutvikle leken når det er behov for det.

Vi skal starte lek, verne om lek og videreutvikle lek*.*

Vi skal bruke lek som basismetode i alle læringssituasjoner. For å få til alt dette må vi legge vekt på jevnlig observasjon av leken. Vi voksne må fortsette å være gode modeller både i lek og samtale, vi må legge til rette det fysiske rommet slik at alle lokkes til lek, og vi må sørge for å gi barna ulike opplevelser.

Lek er ikke bare lek.

Leken hos barn kan deles opp i seks hovedkategorier:

1. Rollelek. Dette er barns mer eller mindre spontane lek der de inntar bestemte roller. Det skjer gjennom rolleleker som mamma, pappa, barn, kafe, doktorlek, eller butikk. Disse kan sees som forberedelse til den voksne verden. En stor del av innholdet i rolleleker er forhandlingene om lekens innhold og utvikling.
2. Regelstyrte leker. Disse omfatter blant annet gjemmeleker som boksen av, fangeleker som tikken, ballspill, ringleker, haien kommer, alle mine duer m.m. Felles for de regelstyrte lekene er at de har faste regler som ikke er til konstant forhandling.
3. Konstruksjonsleker. Dette er for eksempel å leke med Lego, Duplo, Lazy-brikker, byggeklosser, puter i ulike former og størrelser m.m. Viktig at barna får eksperimentere med ulike materialer.
4. Fysisk utfordringer. Slike kroppsleker kan være å gynge, klatre i trær og stativer, snurre rundt, rulle, hinderløype, stupe kråke m.m.
5. Samlelek. Dette omfatter å sortere, bytte og oppbevare forskjellige gjenstander som steiner, samlekort, klistermerker m.m.
6. Rammelek Denne typen lek er både et ledd i kulturformidling, men også en anledning til språkstimulering og til å gi barna et felles utgangspunkt for rollelek.

# Hvordan arbeider barnehagen for å fremme danning?

Barnehagen skal støtte barna i å forholde seg prøvende og nysgjerrig til omverdenen og bidra til å legge grunnlag for modig, selvstendig og ansvarlig deltakelse i demokratiske fellesskap. Barnehagen skal fremme samhold og solidaritet samtidig som individuelle uttrykk og handlinger skal verdsettes og følges opp. Barnehagen skal bidra til at barna kan forstå felles verdier og normer som er viktige for fellesskapet. Barnehagen skal bidra til å fremme barnas tilhørighet til samfunnet, natur og kultur.(rammeplanen kap.3, s.21)

Barna skal få lov til å undre seg, reflektere og søke kunnskap i seg selv, samtidig som de skal forholde seg prøvende og nysgjerrig til omverden. Verdien av at de skal få lov å våge å gjøre egne valg ut fra hva de selv mener er best, ser vi som en verdifull prosess. Det blir også viktig å ta vare på det unike i seg selv og andre, samtidig som en aksepterer og godtar ulikheter så vel som likheter. Barnehagen skal bidra til å fremme barnas tilhørighet til samfunnet, natur og kultur. Danning skjer gjennom erfaring. Erfaring omfatter både hva mennesket aktivt gjør og blir utsatt for og hvordan selve erfaringsprosessen foregår. Barnehagen skal være en arena for danning, forstått som en kontinuerlig prosess som skjer i og med alle mennesker innenfor et sosialt og kulturelt fellesskap.

* Danning gjennom lek.

Sosial kompetanse. Sosial tilhørighet. Barnekulturen. Frilek inne og ute. Variasjon. Personalet skal være tilstedeværende, veiledende og anerkjennende

* Danning gjennom omsorg.

Empati. Gode relasjoner. Varierte utfordringer. Meningsfylte aktiviteter. Personalet skal være tilstedeværende, veiledende og anerkjennende

* Danning gjennom læring.

Utfordrende og godt læringsmiljø. Skaperglede. Undring. Utforskertrang. Uformelle læringssituasjoner. Formelle læringssituasjoner. De syv fagområdene. Personalet skal være tilstedeværende, veiledende og anerkjennende

# Hvordan arbeider barnehagen for å fremme læring?

I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre. Barnehagen skal introdusere nye situasjoner, temaer, fenomener, materialer og redskaper som bidrar til meningsfull samhandling. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. Barna skal få undersøke, oppdage og forstå sammenhenger, utvide perspektiver og få ny innsikt. Barna skal få bruke hele kroppen og alle sanser i sine læringsprosesser. Barnehagen skal bidra til læringsfellesskap der barna skal få bidra i egen og andres læring. (rammeplanen kap.3, s.22)

**Plan for kommende år:**

Erikson, en kjent teoretiker når det gjelder barnets

utvikling, sier at leken er kongeveien til læring. Han ser på lek som en

kontinuerlig skapende og lærende prosess og sammenligner barns lek med

voksnes forskning og kunstneriske utfoldelse. I læring gjennom lek kan barn få

utløp for sine følelser, løse konflikter, forske og undre seg over smått og stort,

lære nye ord og lære å samarbeide med andre. For å rekke over alt dette må

barna ta i bruk alle sansene sine i leken. Utviklings-psykologer mener at bruk

av alle sansene er grunnlaget for læring i førskolealder.

Mye av grunnlaget for vår læring skal være basert på sansing og lek.

Barn lærer hele tiden, og det gjør at personalet må være til stede, veilede og være

et støttende stillas som hele tiden er et steg foran barnet. Først da kan vi lytte

og stille undrende spørsmål som bidrar til at barna tilegner seg ny kunnskap og

dermed stiller seg nye spørsmål.

Barn har forskjellige læringsstrategier. I Storhaug-barnehagene er vi opptatt av

å finne ut på hvilken måte det enkelte barn lærer best, for å på best mulig vis legge til rette for et godt læringsmiljø for alle våre barn. Vi skal sikre at alle barn har en god progresjon i

sin læringsprosess. Metodene vi bruker i tillegg til deltakelse i lek, er observasjon, diverse kartleggingsverktøy og dialog med barn og foreldre.

I samarbeid med foreldrene setter vi mål for hvilke opplevelser, erfaringer, utfordringer og

mestringsopplevelser vi skal sørge for at barna får.

I barnehagen har vi både formelle og uformelle læringssituasjoner.

De formelle er planlagte og voksenstyrte aktiviteter. Her har avdelingene faste, planlagte

økter knyttet opp mot tema, med mål om at barna skal få nye kunnskaper og opplevelser. De pedagogiske oppleggene er også knyttet opp mot tema, og vi bruker de syv fagområdene for å utforske ny kunnskap fra flere forskjellige vinkler.

Slik kan vi bygge et godt grunnlag for læring. De mer uformelle læringssituasjonene er situasjoner som oppstår i løpet av dagen, her og nå.

Her undrer vi oss sammen med barna og knytter læring inn på en naturlig måte ved at det bygger opp under barnas iboende nysgjerrighet. Vi stiller spørsmål som vi reflekterer over, finner svar sammen med barna, eksperimenterer og tester ut kunnskapen vi har fått sammen.

# Hvordan arbeider barnehagen for å fremme vennskap og felleskap?

Sosial kompetanse er en forutsetning for å fungere sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov. (rammeplanen kap.3, s.22)

Kvaliteten på relasjonene mellom voksne og barn er den største indikatoren på kvalitet i barnehagen. Gode relasjoner til voksne og barn har stor betydning for hele barnets videre utvikling. Med stigende alder blir relasjoner til andre barn viktigere, men relasjonen til den voksne er grunnlaget for trygghet og utvikling.

I Storhaug-barnehagene vil vi arbeide for at alle barn får en venn og klarer å beholde en venn. Vi tenker også at gode relasjoner mellom voksne og barn og barn imellom vil fremme inkludering og være forebyggende mot mobbing.

I det praktiske arbeidet vil dette bety at:

* Vi jobber i små grupper, noe som gjør at hver voksen kommer tettere på barn og kan støtte bedre opp rundt etableringen av vennskap.
* Vi setter sammen gruppene slik at alle har noen de leker godt sammen med på sin gruppe.
* Vi har sosialt samspill som tema i samlinger.
* Vi bruker litteratur som tar opp temaet «hvordan være en god venn» og bruker dette til refleksjon sammen med barna.
* Vi hjelper barna med å sette grenser for seg selv, og vi hjelper dem å lese hverandres signaler på en tydelig måte.
* Personalet er tilstedeværende i leken, åpne, varme, trygge, samtidig som de er tydelige og grensesettende. Det gir barna trygghet, og de vet at de har noen de kan få hjelp og støtte av.
* Personalet har en åpen holdning, med ønske om å vite hva som ligger bak barnas handlinger.
* Samlinger og felles sanger er med på å skape et felles **vi**.

Tove Flack supplerer med en viktig nøkkel til god mental helse:

«Den ligger i de relasjoner et barn har til familien, vennene og andre viktige mennesker. Sosial støtte er identifisert som en forebyggende faktor mot mobbing. Nøkkelpersoner til å gi støtte for barnet er foreldre, skoleansatte og ansatte i barnehagen».

# Hvordan arbeider barnehagen for å fremme kommunikasjon og språk?

# Barnehagen skal være bevisst på at kommunikasjon og språk påvirker og påvirkes av alle sider ved barnets utvikling. Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk, herunder tegnspråk. Alle barn skal få god språkstimulering gjennom barnehagedagen, og alle barn skal få delta i aktiviteter som fremmer kommunikasjon og en helhetlig språkutvikling.(rammeplanen kap.3, s.23)

Språk er et viktig verktøy i kommunikasjonen med hverandre. Samtidig er språket en viktig faktor i å inkludere alle i ei gruppe.

Personalet i Storhaug-barnehagene vet at språk læres når det brukes, og at språk læres mens det lekes. Med språk kan du gi uttrykk for begeistring og engasjement, glede, entusiasme så vel som sinne, frustrasjon og uenighet.

Vi skal skape et språkstimulerende miljø der vi motiverer barna til å lytte, samtale og lese bøker. Videre skal vi oppmuntre til lek med ord, lyd, rim og regler, samt rytme i språket. I Storhaug-barnehagene skal alle barn daglig bades i språk.

Alle skal ha nytte av å være i et språklig mangfold. Et godt utviklet morsmål, er en grunnleggende forutsetning for den videre språklige utviklingen, også når det gjelder skriftspråk og leseforståelse.

Storhaug-barnehagene bruker billedstøtte i kommunikasjon med barn for å skape oversikt og øke forståelse for alle barn, men spesielt for barn som trenger ekstra støtte i språkutviklingen.

Barnehagens ansatte skal ha kunnskap om hva et godt språkmiljø er, og hvordan en selv kan bidra for å oppnå dette. De skal ha kjennskap til hvilke verktøy som brukes og ha et helhetlig perspektiv på språkarbeidet. For å oppnå dette må ansatte ha kunnskap om hvordan barn tilegner seg språk og kunne vurdere og dokumentere barns språklige kompetanse. Barnehagens ansatte bruker *Språktrappa* og TRAS (tidlig registrering av språk), som verktøy for å planlegge språklige aktiviteter tilpasset ulike nivå og behov. Bruk av billedstøtte, som for eksempel en visuell dagsplan, skal være en del av hverdagen i Storhaugbarnehagene. Til hjelp i dette arbeidet bruker vi Roll-talk to design, et universelt program for design av dagsplaner, aktivitetstavler og annen billedstøtte.

# Hvordan arbeider barnehagen for å ivareta barns rett til medvirkning?

Barns rett til medvirkning er slått fast både i barnehageloven, Grunnloven og i FNs barnekonvensjon. Rammeplanen sier at barna skal jevnlig få mulighet til aktiv deltakelse i planleggingen og vurderingen av barnehagens virksomhet. Alle barn skal få erfare å få innflytelse på det som skjer i barnehagen. Barnehagen skal være bevisst på barnas ulike uttrykksformer og tilrettelegge for medvirkning på måter som er tilpasset barnas alder, erfaringer, individuelle forutsetninger og behov. Også de yngste barna og barn som kommuniserer på andre måter enn gjennom tale, har rett til å gi uttrykk for sine synspunkter på egne vilkår. Barnehagen må observere og følge opp alle barns ulike uttrykk og behov. Barnas synspunkter skal tillegges vekt i samsvar med deres alder og modenhet. Barna skal ikke overlates et ansvar de ikke er rustet til å ta. (rammeplanen kap.4, s.27)

I Storhaugbarnehagene tar vi barns rett til medbestemmelse på alvor. FNs barnekonvensjon fastslår at barn har rett til medbestemmelse i saker som angår dem. Artikkel 13 fastslår barns rett til informasjon, artikkel 12 fastslår barns rett til å uttale seg fritt, artikkel 6 fastslår barns rett til privatliv og artikkel 3 sier noe om «til barns beste». Disse artiklene beskriver hvordan en må gå frem når det skal tas beslutninger eller foretas handlinger som berører barn. Dette skal vises igjen i måten personalet i Storhaugbarnehagene møter barn på og tar dem med i beslutninger som angår dem.

Storhaug-barnehagene skal være en arena for demokrati og meningskapning, et møtested der barna får muligheter til å praktisere medvirkning og erfare det demokratiske fra de er små.

Retten til medvirkning tilpasset alder og forutsetninger skal være forankret i alle våre avdelinger.

Barn i Storhaug-barnehagene har rett til å uttrykke seg slik at de får innflytelse, og dermed kan påvirke barnehagedagen sin. Med trygghetssirkelen som arbeidsmodell, må vi voksne møte hvert enkelt barns behov og ønsker, så langt som overhodet mulig. Medvirkning betyr ikke at barna skal få bestemme alt selv, men at følelser blir anerkjent, de blir lyttet til og tatt på alvor. Barns medvirkning fører til en påvirkning på omgivelsene. Barnet bidrar til en endring i fellesskapet. Medvirkning krever tid og rom til å lytte og samtale. Vi må organisere og planlegge slik at barn opplever at de har mulighet for å påvirke sin egen hverdag. Personalet i Storhaug-barnehagene må derfor være tydelige og ansvarsfulle og ta hensyn til hele gruppen.

I Stavanger kommune er det laget en plan, Strategi for samarbeid med barn. Strategiene i denne planen skal implementeres i barnehagen i løpet av høsten 2022.

# Hvordan arbeider barnehagen for å fremme et godt samarbeid mellom hjem og barnehage?

Barnehagen skal i samarbeid og forståelse med hjemmet ivareta barnas behov for omsorg og lek, fremme læring og danning som grunnlag for allsidig utvikling.» Barnehageloven §1 «Barnehagen skal legge til rette for foreldresamarbeidet og god dialog med foreldrene. Foreldresamarbeidet skal skje både på individnivå, med foreldrene til hvert enkelt barn, og på gruppenivå, gjennom foreldrerådet og samarbeidsutvalget. På individnivå skal barnehagen legge til rette for at foreldrene og barnehagen jevnlig kan utveksle observasjoner og vurderinger knyttet til enkeltbarnets helse, trivsel, erfaringer, utvikling og læring. Barnehagen skal begrunne sine vurderinger overfor foreldrene og ta hensyn til foreldrenes synspunkter. Samarbeidet skal sikre at foreldrene får medvirke til den individuelle tilretteleggingen av tilbudet. Både foreldrene og personalet må forholde seg til at barnehagen har et samfunnsmandat og verdigrunnlag som det er barnehagens oppgave å forvalte. (rammeplanen kap.5, s.29)

Viktige møtepunkter mellom foreldre og barnehage er introduksjonssamtalen, foreldresamtalene, foreldrearrangement, foreldremøter og ikke minst;

den viktige samtalen.

Barnets dag i barnehagen skal starte med et godt møte mellom barn og foreldre og ansatt i barnehagen. Vi i barnehagen har behov for å vite hvordan barnet har det når det kommer i barnehagen. Vi vet også at foreldre ønsker en tilbakemelding på hvordan dagen har vært hos oss. Det er viktig for små og store å høre om opplevelser barnet har hatt i løpet av dagen.

I Storhaug-barnehagene har det vært tradisjon for at foreldrerådet har dannet et FAU (foreldrenes arbeidsutvalg). Medlemmer fra FAU har representert foreldregruppen i SU (samarbeidsutvalget mellom barnehage og foreldre). Det etableres nytt SU for Storhaug-barnehagene i forbindelse med sammenslåingen av de seks barnehagene 01.01.2020. Struktur for nytt SU vedtas i felles SU.

# Hvordan arbeider barnehagen med overganger?

Hvordan arbeider barnehagen med overganger når barnet begynner i barnehagen?

Barnehagen skal i samarbeid med foreldrene legge til rette for at barnet kan få en trygg og god start i barnehagen. Barnehagen skal tilpasse rutiner og organisere til og rom slik at barnet får tid til å bli kjent, etablere relasjoner og knytte seg til personalet og til andre barn. Når barnet begynner i barnehagen, skal personalet sørge for tett oppfølging den første tiden slik at barnet kan oppleve tilhørighet og trygghet til å leke, utforske og lære. (rammeplanen kap.6, s.33)

Det er en stor overgang når barnet begynner i barnehagen. Fra å være hjemme med mor eller far, til å komme i barnehagen med ukjente voksne og mange barn. Barnehagen legger opp til en rolig og trygg tilvenning. Trygghet, gode relasjoner og god omsorg er med på å trygge barna i de ulike overgangene, samtidig som det er viktig med forberedelse. Barn er forskjellige, og de trenger tilvenning i ulikt tempo. Hvor lang tid en setter av til tilvenning skjer i samarbeid mellom hjem og barnehage, da dette er individuelt fra barn til barn. Tilvenningen må skje på barnets premisser og i god dialog mellom foreldre og personal. Når barnet starter i barnehagen, vil foresatte allerede ha fått et velkomstbrev med informasjon, og barnet har blitt tildelt en tilknytningsperson. Det er denne voksne på avdelingen som så langt det er mulig tar imot barnet om morgenen og er til stede ved henting. Tilknytningspersonen hjelper barnet med mat, stell, legging og er nær og tilgjengelig for barnet i løpet av barnehagehverdagen.

Hvordan arbeider barnehagen med overganger innad i barnehagen?

«Personalet skal sørge for at barn og foreldre får tid og rom til å bli kjent med barna og personalet når de bytter barnegruppe.» (rammeplanen kap.6, s.33)

I løpet av årene i barnehagen vil barna møte på ulike overganger, som rutinemessige overganger i hverdagen til når de skal begynne på stor avdeling. Her er det også viktig med trygghet, gode relasjoner og god omsorg. Forberedelse og tid er viktig, da barna er ulike. Ved bytte av avdeling, eller når barnet skal begynne på stor avdeling, vil det bli lagt vekt på at barnet skal ha en trygg og god overgang. I løpet av barnehageåret er det samarbeid på kryss av avdelingene, noe som gjør at barna gradvis blir kjent og trygge på det nye personalet og omgivelsene. Vi har en tydelig markering av overgangen den dagen det er overflyttingsdag, og barnet begynner på den nye avdelingen.

Hvordan arbeider barnehagen med overganger mellom barnehage og skole?

Barnehagen skal i samarbeid med foreldre og skolen legge til rette for at barna kan få en trygg og god overgang fra barnehage til skole og eventuelt skolefritidsordning. Barnehagen og skolen bør utveksle kunnskap og informasjon som utgangspunkt for samarbeid om tilbudet til de eldste barna i barnehagen, deres overgang til oppstart i skolen. Barnehagen må ha samtykke fra foreldrene for å dele opplysninger om enkeltbarn med skolen. De eldste barna skal få mulighet til å glede seg til å begynne på skolen og oppleve at det er en sammenheng mellom barnehagen og skolen. Barnehagen skal legge til rette for at de eldste barna har med seg erfaringer, kunnskaper og ferdigheter som kan gi dem et godt grunnlag og motivasjon for å begynne på skolen. Barnehagen skal bidra til at barna kan avslutte barnehagetiden på en god måte og møte skolen med nysgjerrighet og tro på egne evner. Barna skal få bli kjent med hva som skjer i skolen og skolefritidsordningen. (rammeplanen, kap.6, s.33-34)

Stavanger kommune har en egen plan for overgang mellom barnehage og skole/SFO. Målet er at alle får en positiv og trygg opplevelse av det å begynne på skolen. Dette vil gi et godt grunnlag for den videre opplæringen.

I barnehagen er førskolebarna med i en førskolegruppe noen timer i uken det siste året, og har ulike aktiviteter der. Barna besøker også skolene de skal begynne på. Områdesatsingen på Storhaug har en egen prosjektgruppe som består av ansatte fra skole og barnehage. Her er det tett samarbeid, med hovedmål om å lage planer som sikrer en tryggest mulig overgang fra barnehage til skole. Det er blitt laget en koffert med eventyr, konkreter, sanger, regler og aktiviteter, som skal gjøre overgangen tryggere for barna. Kofferten jobbes med i førskolegruppen og i første klasse. Da møter barna noe kjent når de starter på skolen.

Gode opplevelser, erfaringer og læring innenfor de syv fagområdene i barnehagen, vil kunne være med på å bidra til å gi barna et positivt forhold til fagene de møter på i skolen. I tillegg legges det like stor vekt på sosial kompetanse og relasjons-kompetanse.

Tidlig på våren arrangeres et kontaktmøte, der barnehagen gir skolen generell informasjon om barnegruppen. Foreldrene undertegner også et samtykke-skjema som gjelder den informasjon som kan gis om deres barn.

Hvordan arbeider barnehagen med planlegging, vurdering og dokumentasjon

# Barnehagen skal være en pedagogisk virksomhet som skal planlegges og vurderes. Barn og foreldre har rett til medvirkning i disse prosessene. Målet med barnehagen som pedagogisk virksomhet, er å gi barna et tilrettelagt tilbud i tråd med barnehageloven og rammeplanen. For å oppnå dette skal barnehagen være en lærende organisasjon, og det pedagogiske arbeidet skal være begrunnet i barnehageloven og rammeplanen.

Planlegging gir personalet grunnlag for å tenke og handle langsiktig og systematisk i det pedagogiske arbeidet. Planleggingen skal bidra til kontinuitet og progresjon for enkeltbarn og barnegruppen. Planleggingen synliggjør hvordan barnehagen fortolker og realiserer rammeplanen og skal være utgangspunkt for refleksjon og utvikling av virksomheten. Planleggingen må baseres på kunnskap om barns trivsel og allsidige utvikling, individuelt og i gruppe. Den skal også baseres på observasjon, dokumentasjon, refleksjon, systematisk vurdering og samtaler med barn og foreldre. (rammeplanen kap. 7, side 37

# Det finnes ulike måter å dokumentere og evaluere på, blant annet:

# Informasjon om dagen – skrives på whiteboard-tavlene i garderobene. Her skrives det litt om det som har blitt gjort i barnegruppen denne dagen.

# Månedsbrev – her er info fra hver avdeling om det som har blitt gjort foregående måned, og planer for kommende måned.

# Bilder – det blir tatt bilder av ulike aktiviteter i barnehagen, og disse blir hengt opp på avdelingene og / eller lagt ut på barnehagens hjemmeside.

# Ulike typer møter på huset, og i den daglige kommunikasjonen oss imellom.

# Referat – det skrives referat fra avdelingsmøter, ledermøter, komitémøter, personalmøter og ellers fra møter vi har.

# TRAS (Tidlig Registrering Av Språkutvikling) og ALLE MED blir brukt som hjelpemiddel for å kartlegge barns utvikling.

# Personalets arbeidsmiljø blir dokumentert ved gjennomføring av medarbeidersamtaler, egenvurderingsskjemaet i *Stadig bedre* (kvalitetsplan for barnehagene i Stavanger) og HMS-arbeid (helse, miljø og sikkerhet).

# Brukerundersøkelsen – her får foreldre gi skriftlig tilbakemelding til barnehagen. Skjemaet blir sendt inn anonymt, og barnehagen får skriftlig tilbakemelding. Viktig at alle deltar, slik at resultatet blir mest mulig reelt.

# Medarbeiderundersøkelsen – blir foretatt hvert år. Dette er en medarbeiderkartlegging hvor personalet gir tilbakemelding på trivsel, ledelse, sin egen arbeidssituasjon etc.

# Foreldresamtaler – minimum to ganger hvert år får foreldre / foresatte tilbud om en foreldresamtale. De skal sammen vurdere barnets trivsel og utvikling i barnehagen.

# Åpen dialog gjennom året.

# Foreldre kan gi tilbakemelding i den daglige kontakten.

# Opplegg og aktiviteter evalueres fortløpende på avdelingen. Disse evalueringene kan være med å skape diskusjoner i personalgruppen og kan danne grunnlag for videre planer.

# Hjemmesiden – Barnehagen har en egen hjemmeside med mye nyttig informasjon. Det anbefales at dere abonnerer på alle nyheter som legges ut på vår hjemmeside. Klikk dere inn på [Storhaug-barnehagene - Nyheter (minbarnehage.no)](https://www.minbarnehage.no/storhaugbhg) Det er gratis å abonnere.

For at vi skal kunne gjøre en best mulig jobb for våre brukere, kreves det god tid til planlegging, gjennomføring og evaluering. Det skal kontinuerlig foregå en planmessig evaluering over det som skjer. Ofte når vi vurderer, legger vi til grunn personalets erfaringer, men vi vil også bruke erfaringer som barn og foreldre har gjort for å få et best mulig evalueringsgrunnlag. Vi evaluerer kontinuerlig vårt arbeid med barna, dette for å skape en barnehage i utvikling og som blir – STADIG BEDRE.

Kunnskap om barnegruppens og enkeltbarns trivsel og allsidige utvikling er viktig for å gi alle barn et tilrettelagt tilbud i tråd med barnehageloven og rammeplanen.

Dokumentasjon av det pedagogiske arbeidet skal inngå i barnehagens arbeid med å planlegge, vurdere og utvikle den pedagogiske virksomheten. Vurderinger om barnegruppens og enkeltbarns trivsel og allsidige utvikling skal dokumenteres når det er nødvendig for å gi barnegruppen og enkeltbarn et tilrettelagt tilbud. Det kan gi grunnlag for å tilpasse og videreutvikle det pedagogiske arbeidet.

Personopplysninger behandles i samsvar med personopplysningsloven.

Dersom barnehagen skal utlevere personopplysninger om barnet til andre instanser og det ikke foreligger lovhjemmel, må foreldrene samtykke til dette. Kravet om samtykke fra foreldrene gjelder for eksempel ikke i tilfeller der personalet deler personopplysninger med barnevernet for å oppfylle opplysningsplikten i barnehagelovens § 46.

# Hvordan tilrettelegger barnehagen for barn som trenger ekstra støtte?

# Barnehagen skal tilpasse det allmennpedagogiske tilbudet etter barnas behov og forutsetninger, også når noen barn har behov for ekstra støtte i kortere eller lengre perioder. Barnehagen skal sørge for at barn som trenger ekstra støtte, tidlig får den sosiale, pedagogiske og/eller fysiske tilretteleggingen som er nødvendig for å gi barnet et inkluderende og likeverdig tilbud. Tilretteleggingen skal vurderes og justeres i tråd med barnets behov og utvikling.(rammeplanen kap.7, s.40)

I Storhaug-barnehagene jobber vi for å få et godt læringsmiljø for alle barn uavhengig av sosial og kulturell bakgrunn. Enkelte barn i barnehagene våre kan trenge ekstra støtte og oppfølging i hverdagen. Personalet utarbeider en pedagogisk plan i samarbeid med foreldrene. I denne planen blir en beskrivelse av barnet med mestringer og utfordringer, arbeidsmetoder og mål nedfelt. Storhaug-barnehagene samarbeider med en rekke aktuelle instanser, som PPT (pedagogisk psykologisk tjeneste), fysioterapeut, logoped, Johannes Læringssenter mv.

I Storhaug-barnehagene har vi tilgjengelig ulike observasjons- og kartleggingsverktøy,

som Liv Vedler, Pragmatisk profil, Signalbok, EYMCS, Tras, Alle med, Mio, By opp til dans, og direkte observasjon i ulike hverdagssituasjoner, til hjelp for å støtte det enkelte barns utvikling.

**Plan for kommende år:**

I Storhaug-barnehagene vil vi stadig jobbe for å bli en enda mer inkluderende barnehage, der alle våre barn får tilpasset hjelp og støtte innenfor et inkluderende fellesskap. For å få til dette, er det nødvendig at vi hele tiden utvikler og vedlikeholder vår egen kompetanse.

Tidlig innsatskompetanse er en av søylene i Stavangerbarnehagen, og en stor andel av personalet har blitt kurset innenfor temaet. Men det er viktig at vi vedlikeholder kompetansen, både ved aktuell kursing og ved samarbeid med andre instanser som leverer tilbud i Stavanger kommune (tverrfaglig barnehageteam, PPT, diverse kompetanseteam, barnevern, fysio-/ergoterapiseksjonen, helsestasjon, Stavanger universitetssykehus (SUS) med flere). Dersom kommunen arrangerer nye kurs innen tidlig kompetanse, vil de som ikke har blitt skolert tidligere bli prioritert. Vi ser det som viktig at vi ser de mulighetene som ligger i å forbedre det fysiske miljøet og vår pedagogiske praksis. Det er svært viktig at vi retter søkelyset mot oss selv og ikke bare mot det enkelte barn. Vi må se helheten. Ved behov tar vi selvsagt også kontakt med aktuelle samarbeidspartnere utenfor barnehagen, alltid i samarbeid med foreldre/foresatte.

# Barnehagens arbeidsmåter

Barnehagen skal være en pedagogisk virksomhet.

Barnehagen skal gi barn muligheter for lek, livsutfoldelse og meningsfylte opplevelser og aktiviteter.

Barnehagen skal ta hensyn til barnas alder, funksjonsnivå, kjønn, sosiale, etniske og kulturelle bakgrunn, herunder samiske barns språk og kultur.

Barnehagen skal formidle verdier og kultur, gi rom for barns egen kulturskaping og bidra til at alle barn får oppleve glede og mestring i et sosialt og kulturelt fellesskap.

Barnehagen skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, kunnskaper og ferdigheter.

Barnehagen skal ha en helsefremmende og en forebyggende funksjon og bidra til å utjevne sosiale forskjeller.

(barnehageloven § 2, om barnehagens innhold)

Hvordan arbeider barnehagen med fagområdene

Fagområdene gjenspeiler områder som har interesse og egenverdi for barn i barnehagealder, og skal bidra til å fremme trivsel, allsidig utvikling og helse. Barnehagen skal se fagområdene i sammenheng, og alle fagområdene skal være en gjennomgående del av barnehagens innhold. (rammeplanen kap.9, s.47)

Leken er barnas portal til Rammeplanens syv fagområder:

* kommunikasjon, språk og tekst
* kropp, bevegelse, mat og helse
* kunst, kultur og kreativitet
* natur, miljø og teknologi
* antall, rom og form
* etikk, religion og filosofi
* nærmiljø og samfunn

Barnas verden er derimot ikke delt inn i fag. Det er personalets ansvar å bringe inn de ulike fagområdene i barnehagehverdagen. Det vil gjelde både i leken, i rutinesituasjoner og i mer tilrettelagte aktiviteter. Som rammeplanen sier, må vi se fagområdene i sammenheng.

Vi vil gjennom året jobbe med å synliggjøre hvordan vi jobber med fagområdene gjennom ulike typer dokumentasjon.

Hvordan arbeider barnehagen med progresjon?

Progresjon i barnehagen innebærer at alle barna skal utvikle seg, lære og oppleve fremgang. Alle barna skal oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø. Barn skal få utfordringer tilpasset sine erfaringer, interesser, kunnskaper og ferdigheter. (rammeplanen kap.8, s.44)

Progresjon betyr fremskritt. Det du ikke får til i dag, får du til i morgen eller neste uke eller neste år. Utvikling og progresjon i småbarnsalder er en sammenheng mellom å tilegne seg kunnskap og lære seg ferdigheter. Barna er aktive deltakere, påvirker andre og påvirkes selv av omgivelsene. Progresjon er en prosess. Det er store individuelle forskjeller på når barn når milepæler. For oss i Storhaug-barnehagene er det viktig å motivere, lære, inspirere og invitere barna til å få nye erfaringer og ny kunnskap. Vi ønsker at barna skal få god selvfølelse og oppleve mestring gjennom å tro på at de kan. Arbeidet vårt skal så langt det er mulig tilpasses det enkelte barn. Progresjonen skal følge barnet. Vi er svært opptatt av at progresjonsplanen beskriver noe av hva barnet bør mestre innen en viss alder.

Det er ikke meningen at barn skal kunne alt det som er beskrevet. Barn utvikler ulike områder ulikt og i ulik takt. Det viktigste er at vi ser en utvikling i kunnskap og mestring. Planen beskriver også noen av tiltakene vi bruker for å nå denne utviklingen. Dersom vi ser store avvik i barnets utvikling, vil vi ta kontakt med foreldre. Hvis foreldre har en bekymring for sitt barn, oppfordrer vi til å ta kontakt med personalet i barnehagen.

Hvordan arbeider barnehagen med den digitale praksisen?

IKT i barnehagen bør handle om hvordan ulike digitale verktøy kan brukes kreativt i lek og læring. I tillegg skal digitale verktøy bidra til å sikre mangfoldet i barnehagen og sosial utjevning. Digital praksis i barnehagen forutsetter at personalet har en bevisst og reflektert holdning til bruk av digitale verktøy i en pedagogisk sammenheng sammen med barna, for å støtte barnas utvikling og læring. Bruk av digitale medier er én av mange veier til målet, og det er av den største betydning at denne veien er meningsfull. Kvaliteten kan aldri ligge i selve verktøyet – det vil alltid ligge i hvordan verktøyet tas i bruk og med hvilken hensikt, og dette synliggjør betydningen av kunnskapsrike, reflekterte barnehagetilsatte.

Et bilde som inneholder tekst, skjermbilde, visittkort

Automatisk generert beskrivelse

Stavanger kommune utarbeidet en egen pedagogisk strategi for IKT i barnehagen gjeldende fra 2016 tom 2019.

[pedagogisk-ikt-strategi-for-stavangerbarnehagen-2016-2019.pdf](https://www.stavanger.kommune.no/siteassets/samfunnsutvikling/planer/temaplaner/barnehageplaner/pedagogisk-ikt-strategi-for-stavangerbarnehagen-2016-2019.pdf)